་མ། གསོལ་འདེབས་འབྲལ་མེད་མ་སོགས་སྔོན་དུ་འགྲོ་བས། བསམ་ལྷུན་སྤྱིའི་གསོལ་འདེབས། སྤྲོས་བཅས་ཀྱི་ཚེ་རྡོར་དྲིལ་བྱིན་རླབས་དང་། ལས་བུམ་དྲིའི་དུང་ཞལ་འཐོར་གཡབ་བཅས་དགོད་ལ། » རྃ་ཡྃ་ཁྃ་«གིས་བསང་སྦྱང་། » སྟོང་པའི་ངང་ལས་བསང་ཆུའི་སྟེང་དུ་ཉི་མ་ལ་གནས་པའི་ཧཱུྃ་ཡིག་འཕྲོ་འདུ་ཡོངས་སུ་གྱུར་པ་ལས༔ ཁྲོ་བོ་བདུད་རྩི་འཁྱིལ་པ་མཐིང་ནག་རྒྱ་གྲམ་དང་སྡིག་མཛུབ་མཛད་པའི་སྐུར་གྱུར༔ «རྡོ་རྗེ་རྩེ་གཅིག་པའི་རྒྱས་རེག་ལ། » ཨོཾ་བཛྲ་ཀྲོ་དྷ་ཨ་མྲྀ་ཏ་ཀུཎྜ་ལི་ཧཱུྃ་ཕཊ྄ཿ «ཅི་རིགས་བཟླས་པས། » ཁྲོ་བོ་བདུད་རྩི་འཁྱིལ་པའི་རང་བཞིན་གྱི་ཆུའི་རྡུལ་ཕྲ་རབ་ཏུ་གྱུར་«པར་བསམས། བུམ་པ་བསྒྲུབ་པ་སོགས་བྱའོ། » རྃ་ཡྃ་ཁྃ། ཨོཾ་ཨཱཿཧཱུྃ། སརྦ་བིགྷྣཱན་ན་མ་སརྦ་ཏ་ཐཱ་ག་ཏ ཧྲཱིཿ བླ་མ་རྣམས་ཀྱི་བྱིན་རླབས་དང་༔ ཡི་དམ་ལྷ་ཡི་ཏིང་འཛིན་དང་༔ མཁའ་འགྲོ་ཆོས་སྐྱོང་མཐུ་རྩལ་གྱིས༔ དངོས་གྲུབ་བར་ཆད་བྱེད་པའི་བགེགས༔ ལོག་པར་འདྲེན་པའི་བདུད་ཀྱི་ཚོགས༔ འདི་རུ་མ་འདུག་གཞན་དུ་དེངས༔ «ཞེས་སོགས་ཧཱུྃ་བཞིའི་སྔགས་ཀྱིས་བསྐྲད་གུ་གུལ་བདུག་རོལ་མོའི་འཚམ་རྔམ་བྱའོ། །མཚམས་གཅོད་པ་ནི། » ཧཱུྃ༔ སྐུ་ལས་སྤྲུལ་པའི་ཁྲོ་བོས་ནམ་མཁའ་གང་༔ གསུང་ལས་སྤྲུལ་པའི་ཁྲོ་མོས་ས་གཞི་གང་༔ ཐུགས་ལས་སྤྲུལ་པའི་སྲས་མཆོག་བར་སྣང་གང་༔ གཉིས་མེད་སྤྲུལ་པས་འཁོར་ཡུག་ཁྱོན་ཀུན་གང་༔ ཕྱི་ནང་བར་མེད་ཡེ་ཤེས་མེ་དཔུང་འཁྲིགས༔ གླགས་ལྟའི་བདུད་བགེགས་དམ་སྲི་ཚར་ཆོད་ཅིག༔ བཛྲ་རཀྵ་རཀྵ་ཡེ་སྭཱ་ཧཱ༔ «བྱེ་བྲག་དཀྱིལ་འཁོར་བཅུ་གསུམ་རང་གཞུང་ལྟར་བསྐྱེད་རིམ་ལ་འཇུག་པར་བྱའོ། མཆོད་བསྟོད་བར་རང་གཞུང་ལྟར་སོང་། ཛཔ྄་ཁང་དབྱེ་བ་ནི། » བྷྲཱུྃ་བི་ཤྭ་བི་ཤུདྡྷེ་ཧཱུྃ་ཕཊ྄་ཛཿ«ས་རྟེན་པར། » ཨོཾ་ཨཱཿཧཱུྃ་སྭཱ་ཧཱ་ཕཊ྄་ཛཿ«ས་བརྟེན་པའི་ལྷ། » བདག་ཉིད་རྩ་བའི་དཀྱིལ་འཁོར་ལས་ཡེ་ཤེས་ཀྱི་འཁོར་ལོ་ལོགས་སུ་ཕྱེས་ཏེ་མདུན་གྱི་ནམ་མཁར་མེ་རི་འདབ་སྦྱོར་གྱི་ཚུལ་དུ་བཞུགས་པར«་བསམ་མོ། » «ཞེས་སེ་གོལ་གཏོག ཛཔ྄་བསྐུལ་རང་གཞུང་ལྟར་བྱ། བསྙེན་སྒྲུབ་ལས་སྦྱོར་གྱི་སྔགས་སོ་སོར་ཡོད་ན་སྐབས་ཕྱེས་ལ་སོ་སོའི་དམིགས་པ་ཁ་ཕྲལ་ཏེ་བཟླ། གལ་ཏེ་རྩ་སྔགས་ཁོ་ན་ཡིན་ན་དམིགས་པས་སོ་སོར་འཕྲུལ་ཤེས་པ་གལ་ཆེ། ལག་ལེན་རྩ་སྔགས་སུམ་སྟོང་ཙམ་དང་། ལས་སྔགས་ལྔ་བརྒྱ། ལས་སྦྱོར་རྣམས་ཉེར་གཅིག་ལས་མི་ཉུང་བར་བྱའོ། །དེ་ནས་རྣམ་བུམ་བསྒྲུབ་པ་ནི། གཟུང་ཐག་ལ་འཇུས་ཏེ། » ཕཊ྄་ཛཿ«ས་ཕྱེས་ལ། » རང་བྱུང་བུམ་པ་གཞལ་མེད་ཁང་ཆེན་པོར། །སྐད་ཅིག་མཁའ་ལ་གཟའ་སྐར་ཤར་བ་བཞིན། །དཀྱིལ་འཁོར་རྩ་བའི་ལྷ་ཚོགས་བཀྲ་ལམ་མེར། །གསལ་བའི་ཐུགས་སྲོག་སྔགས་ཕྲེང་སྤྲོ་བསྡུ་ཡིས། །བྱང་སེམས་བདུད་རྩིས་བུམ་པ་གང་བར«་མོས། » «།ཞེས་གསལ་བརྟན་གྱི་ངང་ནས་བུམ་སྒྲུབ་ཆེད་རྩ་སྔགས་སུམ་བརྒྱ་ལས་མི་ཉུང་བར་བཟླ། ལས་བུམ་སྔར་མ་སོང་ན་འདིར་བྱ། མཐར་ཡིག་བརྒྱ་དབྱངས་གསལ་རྟེན་སྙིང་སོགས་དང་ཐུན་མཚམས་མཆོད་བསྟོད་ནི། »ཡེ་ཤེས་ལྷ་ཚོགས་སྤྱན་འདྲེན་གཤེགས༔ ཕྱི་ནང་གསང་བའི་མཆོད་པ་འབུལ༔ སྐུ་གསུང་ཐུགས་ཡོན་ཕྲིན་ལས་བསྟོད༔ ལྷག་ཆད་འགལ་འཁྲུལ་ཉམས་ཆག་བཤགས༔ མཆོག་དང་ཐུན་མོང་དངོས་གྲུབ་སྩོལ༔ «དུང་ཆུ་མཆོད་ཡོན། » ཨོཾ་ཨཱཿཧཱུྃ་«གིས་ཕུལ་ལ། » བུམ་ལྷ་བདེ་སྟོང་གི་ངོ་བོར་ཞུ་བས་དམ་ཡེ་གཉིས་སུ་མེད་པའི་བྱང་སེམས་བདུད་རྩིས་བུམ་པ་གང་བར«་བསམ་མོ། » «༈ རིག་མེ་དོར་བ་ནི། » ཨོྃ་བཛྲ་ས་མ་ཡ་ཨོྃ། ཨཱཿབཛྲ་ས་མ་ཡ་ཨཱཿ ཧཱུྃ་བཛྲ་ས་མ་ཡ་ཧཱུྃ། སྭཱ་བཛྲ་ས་མ་ཡ་སྭཱ། ཧཱ་བཛྲ་ས་མ་ཡ་ཧཱ། «ཞེས་མེ་ཏོག་ཕུལ་བས། » བདག་དང་དཀྱིལ་འཁོར་བའི་སྐུ་གསུང་ཐུགས་ཡོན་ཏན་ཕྲིན་ལས་རྣམས་གཉིས་སུ་མེད་པར«་བསམ་ཞིང་། » ཨོྃ། ཡེ་ཤེས་རྒྱལ་པོ་སྐུ་གསུང་ཐུགས། །ཡོན་ཏན་ཕྲིན་ལས་རྨད་པོ་ཆེ། །དེ་ཉིད་དུ་ནི་མཉམ་སྦྱོར་བས། །ཕྱག་རྒྱ་ཆེན་པོར་བདག་གྱུར་ཅིག །ཨོྃ་བཛྲ་ས་མ་ཡ་ཧཱུྃ། ཨོྃ་བཛྲ་ས་མ་ཡ་སཏྭཾ། ཨོྃ་བཛྲ་ས་མ་ཡ་ཧོ། «ཞེས་དངོས་གྲུབ་བསྐུལ་ཞིང་བསྟིམ་མོ། གནང་བ་ཞུ་བ་ནི། ཐལ་མོ་སྦྱར་བས་བཏུད་དེ། » ཨོྃ། རྡོ་རྗེ་ཡེ་ཤེས་ཐོབ་བྱེད་པའི། །དེ་བཞིན་གཤེགས་པ་ཐམས་ཅད་ཀྱི། །སྙིང་པོའི་དཀྱིལ་འཁོར་ཆེན་པོ་འདིར། །བདག་གི་སློབ་མར་འཇུག་པར་འཚལ། «ཞེས་གསོལ་བས་གནང་བ་བྱིན་པར་བསམ་མོ། །བསྔོ་སྨོན་མདོར་བསྡུས་ཙམ་བྱའོ། དེ་ནས་དཀྱིལ་འཁོར་ཡོལ་བས་སྒྲིབས། སྒྲུབ་པའི་ཡན་ལག་བསམ་ལྷུན་ལེའུ་བཅུ་གསུམ་གྱི་སྤྱི་ཆིངས་རྗེས་ཀྱི་རིམ་པ་ལ་གསུམ། སྟོད་ལས་སྨད་ལས་རྗེས་ཆོག་གོ །དང་པོ་ཚོགས་ཀྱི་ལས་རིམ་ལ་བརྒྱད། སྦྱང་སྤེལ་སྤྱན་འདྲེན་མཆོད་སྐོང་བསྒྲལ། །ཚོགས་ལ་རོལ་ཞིང་ལྷག་མའོ། །ཞེས་པའི་ཐོག་མར་ཆོས་སྐྱོང་སྡེ་ལྔའི་བསྐང་གསོལ་དང་རང་ལུགས་གསོལ་ཀ་རྣམས་གྲུབ་ནས། ན་རག་བཤགས་པའམ་བསྡུ་ན་བརྗོད་མེད་དོན་བཤགས་ལ། སྨན་རཀ་གཏོར་མའི་སྐོང་བསྡུས་ཙམ་སྦྱར་བ་དང་། རང་ལུགས་རིག་འཛིན་སྲོག་སྒྲུབ་གཏོར་བསྔོས་བྱིན་རླབས་བར་སྔོན་དུ་འགྲོ་བར་བྱའོ། དང་པོ་ཚོགས་སྦྱང་སྤེལ་བ་ནི། » རྃ་ཡྃ་ཁྃ༔ «ལན་གསུམ་གྱིས་སྦྱངས། » ཨོཾ་ཨཱཿཧཱུྃ༔ «ལན་གསུམ་གྱིས་བྱིན་བརླབ། » ན་མཿསརྦ་ཏ་ཐཱ་ག་ཏ་བྷྱོ «ལན་གསུམ་གྱིས་མང་པོར་སྤེལ། གཉིས་པ་སྤྱན་འདྲེན་པ་ནི། » ཧཱུྃ། ལྷུན་གྲུབ་རབ་འབྱམས་ཞིང་ཁམས་རྒྱ་མཚོ་ནས། །བླ་མ་བདེར་འདུས་སྐུ་གསུམ་ལྷ་ཚོགས་རྣམས། །ཞལ་ཟས་ཚོགས་ལ་སྤྱན་འདྲེན་གཤེགས་སུ་གསོལ། །རྔ་ཡབ་པདྨ་འོད་ཀྱི་ཕོ་བྲང་ནས། །མཚན་བརྒྱད་རྣམ་འཕྲུལ་བཅུ་གསུམ་འཁོར་ཚོགས་བཅས། །ཞལ་ཟས་ཚོགས་ལ་སྤྱན་འདྲེན་གཤེགས་སུ་གསོལ། །སྣ་ཚོགས་གང་འདུལ་དེར་སྟོན་ཕོ་བྲང་ནས། །ཨོ་རྒྱན་དཔའ་བོ་མཁའ་འགྲོ་ཆོས་སྲུང་རྣམས། །ཞལ་ཟས་ཚོགས་ལ་སྤྱན་འདྲེན་གཤེགས་སུ་གསོལ། །གནས་འདིར་གཤེགས་ལ་དབང་བསྐུར་བྱིན་ཆེན་ཕོབ། །མཆོག་དང་ཐུན་མོང་དངོས་གྲུབ་སྩལ་དུ་གསོལ། །གུ་རུ་དེ་ཝ་ཌཱཀྐི་ནཱི་ས་མཱ་ཡ་ཛ་ཛཿ «གསུམ་པ་ཚོགས་ཕུད་འབུལ་བ་ནི། » ཧཱུྃ༔ བླ་མ་ཡི་དམ་མཁའ་འགྲོ་དང་༔ དམ་ཅན་ཆོས་སྐྱོང་ནོར་གྱི་བདག༔ གཏེར་བདག་གཉན་པོ་སྐྱོང་ལ་སོགས༔ རིག་འཛིན་བདེར་འདུས་དཀྱིལ་འཁོར་ལ༔ ཞལ་ཟས་ཚོགས་ཀྱི་མཆོད་པ་འབུལ༔ ཨོཾ་ཨཱཿཧཱུྃ་གུ་རུ་དེ་ཝ་ཌཱཀྐི་ནཱི་ག་ཎ་ཙཀྲ་པཱུ་ཛ་ལ་ཁཱ་ཧི༔ «ཕྱི་སྣོད་སྲིད་གསུམ་ཡང་པ་སོགས་འཕྲོ་སྐྱོང་ཞིང་། བཞི་པ་སྐོང་བ་ནི། » ཧཱུྃ༔ ཕྱི་མཆོད་མཛེས་པའི་ལྷ་མོ་སྣ་ཚོགས་དང་༔ ནང་མཆོད་ཤ་ལྔ་བདུད་རྩི་ཨ་མྲྀ་ཏ༔ གསང་མཆོད་བདེ་སྟོང་ཆགས་མེད་ཡེ་ཤེས་རྫས༔ སྨན་གཏོར་རཀྟ་སྦྱོར་སྒྲོལ་དབང་པོ་ལྔ༔ སྤྱན་གཟིགས་དཀོར་ཆ་ཡིད་འོང་མཉེས་པའི་རྟེན༔ རོལ་མོ་སྒྲ་སྙན་གདངས་དབྱངས་དགྱེས་པའི་གླུ༔ ཀུན་ནས་མ་ཚང་མེད་པའི་མཆོད་སྤྲིན་འདིས༔ བླ་མ་རིག་འཛིན་བདེ་གཤེགས་འདུས་པའི་ཚོགས༔ རྩ་གསུམ་རྒྱལ་བའི་དཀྱིལ་འཁོར་ཐུགས་དམ་བསྐང་༔ ཉམས་ཆག་བསྐངས་ཤིང་བར་ཆད་སེལ་གྱུར་ནས༔ མཆོག་ཐུན་འབད་མེད་ལྷུན་གྲུབ་སྩལ་དུ་གསོལ༔ «ལྔ་པ་བཤགས་པ་ནི། » ཧཱུྃ༔ རྩ་གསུམ་བཀའ་འདུས་ལྷ་ཚོགས་དགོངས་སུ་གསོལ༔ བདག་ཅག་དཀྱིལ་འཁོར་ཟབ་མོའི་སྒོར་ཞུགས་ནས༔ བག་མེད་དབང་གྱུར་དམ་འགལ་ཅི་མཆིས་པ༔ མཐོལ་བཤགས་བཟོད་གསོལ་མི་སྒྲིབ་ཚངས་པར་སྩོལ༔ «ཡིག་བརྒྱ་བཟླ། དྲུག་པ་བསྒྲལ་བསྟབ་ནི། » ཧཱུྃ༔ ཤེས་བྱ་ལྟ་བ་གྱད་ཀྱི་ཕུར་པ་ཡིས༔ ང་བདག་སྲིད་པའི་རུ་ཏྲ་བསྒྲལ་གཏུབས་ནས༔ ཤ་ཁྲག་ཀླད་རུས་ཕུང་པོར་སྤུངས་པ་འདི༔ རྩ་གསུམ་བདེར་འདུས་དཀྱིལ་འཁོར་ལྷ་ལ་འབུལ༔ ཨོཾ་ཨཱཿཧཱུྃ་དགྲ་བགེགས་ཀྱི་མ་ཧཱ་མཱཾ་ས་རཀྟ་ཙིཏྟ་གོ་རོ་ཙ་ན་བ་སུ་ཏ་ལ་ཁཱ་རཾ་ཁཱ་ཧི༔ «ཞེས་བསྒྲལ་ཞིང་བསྟབ་བོ། དུས་གསུམ་སངས་རྒྱས་བསམ་ལྷུན་བར་ཆད་ལམ་སེལ་གྱི་གསོལ་འདེབས་བཅས་གྲོལ་ལ། སྐབས་འདིར་སློབ་མ་བོས་ལ་དབང་བསྐུར་བ་ཡིན། ཡང་བོད་ཡུལ་རང་ལུགས་འགས་དངོས་གྲུབ་ལེན་པའི་བར་བཏང་། དབང་བཞི་བླངས་ནས་རྗེས་སུ་འཇུག་པའང་སྣང་མོད། སྔ་མ་བཞིན་མཛད་ན་འཐད་ཆེ། དབང་བསྐུར་གྲུབ་ནས་ཚོགས་དྲང་བ་ལ་འཇུག །བདུན་པ་ཚོགས་ལ་རོལ་པ་ནི། » རྡོ་རྗེ་སློབ་དཔོན་དགོངས་སུ་གསོལ༔ བླ་མེད་དཀྱིལ་འཁོར་རྫས་ཆེན་གྱི༔ དངོས་གྲུབ་རྨད་བྱུང་རོ་བརྒྱའི་ཟས༔ དེང་འདིར་སྐལ་ལྡན་རྣམས་ལ་སྩོལ༔ «དེ་ནས་སློབ་དཔོན་གྱིས༔» ཧོཿ འདི་ནི་ལེགས་འོང་ཡ་མཚན་ལྡན༔ འཁོར་འདས་རོ་གཅིག་བླང་དོར་བྲལ༔ གཙང་རྨེ་གཟུང་འཛིན་གདོད་ནས་དག༔ དགེ་བས་དེ་བཞིན་ཨ་ལ་ལ་ཧོཿ ཨེ་མ་ཧོཿ «བརྒྱད་པ་ལྷག་མ་ནི། » ཧཱུྃ༔ བདེ་གཤེགས་རིག་འཛིན་རྩ་གསུམ་འདུས་པ་ཡི༔ བཀའ་ཡི་ལས་བྱེད་ཕྲ་མེན་འཁོར་བཅས་ཀྱིས༔ འདོད་ཡོན་ཚོགས་ཀྱི་ལྷག་མ་འདི་བཞེས་ལ༔ རྒྱུད་སྲུང་སྒྲུབ་པའི་སྡོངས་གྲོགས་མི་གཡེལ་ཞིང་༔ རྣལ་འབྱོར་བཅོལ་བའི་ཕྲིན་ལས་འགྲུབ་པར་མཛོད༔ ཨོཾ་ཨུཙྪིཥྚ་བྷ་ལིངྟ་ཁཱ་ཧི། «གཉིས་པ་ལ་བཞི་ལས། བསྐུལ་དང་ཆད་བརྟན་རྟ་བྲོ་དངོས་གྲུབ་བསྐུལ་བའོ། དང་པོ་ཐུགས་དམ་བསྐུལ་བ་ནི། » ཧཱུྃ༔ བསྐུལ་ལོ་བཞེངས་ཤིག་རྒྱལ་བ་ཐུགས་དམ་ཅན༔ རྩ་གསུམ་བདེར་འདུས་ལྷ་ཚོགས་མཐུ་མ་ཆུང་༔ ཤ་ཁྲག་དམར་གྱི་གཏོར་མ་འདི་བཞེས་ལ༔ གསང་སྔགས་བསྟན་པ་གཉན་ལ་དགྲ་དར་ན༔ མཐུ་ཆེན་ཁྱོད་ཀྱིས་མངོན་སྤྱོད་དུས་ལ་བབ༔ བར་ཆོད་རྩོམ་པའི་ལོག་འདྲེན་རྡུལ་དུ་རློག༔ ཨོཾ་གུ་རུ་དྷཻ་ཝ་ཌཱཀྐི་ནཱི་ས་མ་ཡ་ཨི་དཾ་བྷ་ལིངྟ་ཁ་ཁ་ཁཱ་ཧི༔ «གཉིས་པ་ཐ་ཚིག་བསྒྲག་པ་ནི། » ཧཱུྃ༔ སྔོན་ཚེ་བར་དང་ཐ་མའི་བསྐལ་པ་ལ༔ བཀའ་འདུས་སྙིང་པོའི་དཀྱིལ་འཁོར་ཞལ་ཕྱེས་ཚེ༔ རྒྱུད་གསུམ་རིག་འཛིན་བླ་མའི་སྤྱན་སྔ་རུ༔ སོ་སོའི་གཟུགས་མཆོག་དམ་པ་བསྟན་ནས་ཀྱང་༔ བསྟན་སྲུང་ཕྲིན་ལས་བསྒྲུབ་པར་ཁས་བླངས་བཞིན༔ དམ་རྫས་བརྒྱན་པའི་གཏོར་མ་འདི་བཞེས་ལ༔ དངོས་གྲུབ་མཆོག་སྩོལ་བསྟན་པའི་བྱ་ར་མཛོད༔ ཨོཾ་སརྦ་དྷརྨ་པཱ་ལ་ཨི་དཾ་བྷ་ལིངྟ་ཁ་ཁ་ཁཱ་ཧི༔ «གསུམ་པ་བརྟན་མ་སྐྱོང་བ་ནི། » ཧཱུྃ༔ སངས་རྒྱས་བསྟན་པ་སྲུང་བའི་བཀའ་ཉན་པ༔ བོད་ཁམས་སྐྱོང་བའི་བརྟན་མ་བཅུ་གཉིས་ནི༔ སོ་སོའི་བྲན་གཡོག་ཡང་གཡོག་འཁོར་དང་བཅས༔ དམ་རྫས་བརྒྱན་པའི་གཏོར་མ་འདི་བཞེས་ལ༔ གསང་སྔགས་བསྟན་པའི་བྱ་ར་མེལ་ཚེ་མཛོད༔ ཨོཾ་མ་མ་ཧྲིང་ཧྲིང་བྷ་ལིངྟ་ཁ་ཁ་ཁཱ་ཧི༔ «བཞི་པ་རྟ་བྲོ་ནི། » ཧཱུྃ༔ བདེ་གཤེགས་རྩ་གསུམ་འདུས་པ་ཡི༔ རིག་འཛིན་རྒྱལ་བའི་དཀྱིལ་འཁོར་དུ༔ རྩ་གསུམ་འདུས་པས་བྲོ་བརྡུངས་པས༔ རིགས་དྲུག་འཁོར་བའི་རྒྱུན་ལམ་ཆད༔ ཡེ་ཤེས་ལྔ་རུ་ལྷུན་གྱིས་གྲུབ༔ དེ་ལྟར་བརྡ་དང་རྟེན་འབྲེལ་གྱིས༔ སྣ་ཚོགས་ལས་ཀུན་ལྷུན་གྲུབ་ཤོག༔ ཨོཾ་ཨཱཿཧཱུྃ༔ སཏྭཾ་བྷ་ཡ་ནན༔ «ལྔ་པ་དངོས་གྲུབ་བླང་བ་ནི། » ཧཱུྃ༔ བདེ་གཤེགས་ངོ་བོ་ལྷུན་གྲུབ་ཀ་དག་ལ༔ བདེར་འདུས་རིག་འཛིན་རྩ་གསུམ་དཀྱིལ་འཁོར་ལྷས༔ སྒྲུབ་པའི་རིག་འཛིན་རྣལ་འབྱོར་བདག་ཅག་ལ༔ ཚེ་ཆོས་ཟས་ནོར་གོས་དང་སྙན་གྲགས་སྟོབས༔ མཆོག་དང་ཐུན་མོང་དངོས་གྲུབ་མ་ལུས་རྣམས༔ སྐད་ཅིག་ཉིད་ལ་དེང་འདིར་ཐོབ་གྱུར་ཅིག༔ ཨོཾ་གུ་རུ་དྷེ་ཝ་ཌཱཀྐི་ནཱི་ཧ་རི་ནི་ས་ཨཱ་ཡུརྫྙཱ་ན་ཨ་བྷི་ཥིཉྩ་ཧཱུྃ༔ «ཞེས་དབང་བླངས། གསུམ་པ་རྗེས་ཆོག་ལ་དྲུག །མཆོད་བསྟོད་ནོངས་བཤགས་བསྡུ་ལྡང་དང་། བསྔོ་བ་སྨོན་ལམ་བཀྲ་ཤིས་སོ། །དང་པོ་མཆོད་བསྟོད་ནི། » ཨོཾ་གུ་རུ་དཱེ་ཝ་ཌཱཀྐི་ནཱི་ས་པ་རི་ཝཱ་ར་བཛྲ་ཨརྒྷཾ་«སོགས། བསྟོད་པ་ནི། » ཧཱུྃ༔ ཆོས་སྐུའི་རང་བཞིན་མཐའ་བྲལ་ཡེ་ཤེས་ཀློང་༔ ལོངས་སྐུའི་མཚན་ཉིད་སྣ་ཚོགས་འཛིན་བྲལ་ལས༔ སྤྲུལ་སྐུ་ཇི་སྙེད་འགྲོ་བའི་མགོན་མཆོག་ཆེ༔ བདེ་གཤེགས་རྒྱལ་བའི་ལྷ་ལ་བསྟོད་པར་བགྱི༔ «གཉིས་པ་ནོངས་བཤགས་ནི། » མ་འབྱོར་པ་དང་«སོགས། ཡིག་བརྒྱ་དབྱངས་གསལ་རྟེན་སྙིང་བརྟན་བཞུགས་བྱ། གསུམ་པ་བསྡུ་ལྡང་ནི། » ཧཱུྃ་ཧཱུྃ་ཧཱུྃ༔ ཕཊ྄་ཕཊ྄་ཕཊ྄ཿ བཛྲ་ཀཱ་ཝ་ཙི་རཀྵ་ཧཾ། «བཞི་པ་བསྔོ་བ་ནི། » ཧཱུྃ༔ གདོད་ནས་ལྷུན་གྲུབ་ཆོས་དབྱིངས་ངོ་བོ་ཉིད༔ དེ་དོན་མ་རྟོགས་རྨོངས་ཁྱུའི་སེམས་ཅན་རིགས༔ ཨ་འཐས་ཞེན་པའི་འགོགས་ལམ་བསལ་བྱའི་ཕྱིར༔ ཀུན་རིག་དོན་གཉིས་རྟོགས་ཕྱིར་དགེ་ཚོགས་བསྔོ༔ «ལྔ་པ་སྨོན་ལམ་ནི། » ཧོཿ བླ་མེད་བདེར་འདུས་རྒྱལ་བའི་དལ་བཟུང་ནས༔ མི་འབྲལ་འགྲོགས་པའི་ཏིང་འཛིན་རྩེ་གཅིག་གིས༔ མ་འོངས་འདི་ནས་རྔ་ཡབ་དཔལ་རིའི་ཞིང་༔ པད་འབྱུང་རྒྱལ་བའི་སྲས་སུ་འཚོགས་པར་ཤོག༔ «དྲུག་པ་བཀྲ་ཤིས་ནི། » ཧཱུྃ༔ རྒྱ་གར་ཡུལ་དུ་སྐུ་འཁྲུངས་པའི༔ རྗེ་བཙུན་པདྨ་བཛྲ་ཞེས༔ བདེ་ཆེན་ཡུམ་མཆོག་མནྡ་ར༔ པད་འབྱུང་ཡབ་ཡུམ་བཀྲ་ཤིས་ཤོག༔ «ཅེས་བཀྲ་ཤིས་དང་བསྔོ་སྨོན་རྒྱས་བསྡུས་ཅི་རིགས་བརྗོད་པར་བྱའོ། །ཞེས་བསམ་ལྷུན་ལེའུ་བཅུ་གསུམ་པའི་དབང་བསྐུར་སྤྱི་ལ་གཅེས་པའི་ཆིངས་འདི་བཞིན་འཇུག་བདེ་བའི་ཆེད་གནམ་ལྕགས་བསྟན་འཛིན་འཇམ་དཔལ་རྡོ་རྗེས་སྦྱར་བ་དཔལ